 Runtii waad ogtihiin dhaqaalaheenu ha koobnade meel wanaagsan ayuu marayaa, oo waxaynu Doonayna in gacmaheena biyo kaga dharagno, tiiyo caalamka in badan aanay waxba inooga suurtobin, hadana marba marka ka danbeysa Dakhligeena, iyo Miisaniyadeenu horumar la taaban karo ayey sameynaysaa, marka horumarka iyo horusocodkaasi balaadhan iyo waliba kororkaasi miisaniyadeed, dadka maanta halkan fadhiya ayaa inta badan sababtooda ah, waxan odhan karaa oo dhab ah in aan roob lacag ahi aanu inoo diin, inoona dii doonin, laakiin Marka dadku dadaalan ayuu ILLAHAYna siyaabo kala duwan waxa u siiya oo uu u caawiya, marka waxa ku soo galaya ee dakhli ah oo aad hagaajiso oo anad si xun u isticmaalin waxay ka mid tahay wanaag illahay ku siiyo, marka in aad ilaaliso oo aanad Daadaadin iyo oo aanad si xun u adeegsan waxay ka mid tahay wax yaalaha illahay ka doonayo, xoolaha oo la daadadiyo illahay wuxu ku tilmaamay shay aan wanaagsanayn, Masuuliyiinta kala duwan ee halkan fadhidaa waa Masuuliyiinta Qaranka u qaabilsan illaalinta hantida, dhaqaalaha iyo maaliyada intiina halkan fadhida iyo inta inaga maqan ayuu xilkaasi saran yahay sida wanaagsan ee aynu u illaalinana waxay keenaysa horumarka iyo wanaaga uu waddanku ku talaabsanayo, sidda xun haaddii ay waxa u dhacana waxay keenaysa in wax badani ay inaga xumaadan. 